Sagsbehandlingsfrister på det sociale område 
Sagsfremstilling 
213.     Sagsbehandlingsfrister på det sociale område - Åbent 
  
  
SAGENS INDHOLD 
Byrådet skal på det sociale område fastsætte konkrete frister for, hvor lang tid der må gå fra, at kommunen har 
modtaget en ansøgning om sociale ydelser til, at kommunen har truffet sin afgørelse.  
  
Byrådet skal ikke fastsætte frister på de områder, hvor lovgivningen i forvejen fastsætter en frist. På nogle områder 
kan et sagsforløb være opdelt i flere perioder. Der kan i lovgivningen være fastsat frister for enkelte dele af 
sagsforløbet.  
  
I denne sag skal Byrådet tage stilling til de fremtidige sagsbehandlingsfrister for ansøgninger på det sociale område.
  
Byrådet besluttede på møde 26. juni 2007, at der som udgangspunkt gælder en sagsbehandlingsfrist på en måned 
for sager indenfor det sociale område. Byrådet besluttede samtidigt, at sagsbehandlingsfristen er tre måneder for 
de afgørelser, hvor sagsgangene er særligt tidskrævende, og/eller hvor der er krav om særlig dokumentation. 
  
Sagsbehandlingsfrister, der fastsættes efter 1. april 2010, skal ske for hvert enkelt sagsområde. Byrådet kan ikke 
under et fastsætte én frist for samtlige sagsområder.  
  
Sagsbehandlingsfristerne skal sikre, at borgerne kender den forventede sagsbehandlingstid for en ansøgning om 
hjælp indenfor det sociale område. På den måde kan borgerne afstemme deres forventninger til, hvor hurtigt de får 
svar fra kommunen. Fristerne afspejler Byrådets prioritering af, hvordan de samlede administrative ressourcer skal 
anvendes. 
  
Hvis en ansøger mangler at indsende oplysninger, kan kommunen ikke altid overholde sagsbehandlingsfristen. Det 
samme gælder, hvis kommunen skal indhente yderligere oplysninger fra eksterne parter, f.eks. læger. I de situationer
skal kommunen give ansøgeren besked om, hvornår kommunen forventer at træffe sin afgørelse i den konkrete sag. 
  
Forslag til fremtidige sagsbehandlingsfrister på det sociale område fremgår af det vedlagte bilag. 
  
Sagsbehandlingsfristerne indenfor enkelte sagsområder er tilrettet i overensstemmelse med de kvalitetsstandarder 
 
Byråd 
16. december 2014 
Sagsnr. 710-2011-
86176 
Dok.nr. 710-2014-
278092 
Sagsbehandler 
DPLOMM 
  
Tidl. politisk behandling 
BY, 26.06.07, pkt. 142 
Forventet sagsgang 
AU, BS-U, SS-U, ØK, BY, høring, AU, BS-U, SS-
U, ØK, BY 
Lovgrundlag 
Retssikkerhedslovens § 3 
og servicedeklarationer, som Byrådet løbende har vedtaget siden 2007.  
  
VURDERING 
Byrådet fastsatte i 2007 sagsbehandlingsfristerne på baggrund af de enkelte sagstypers karakter og kompleksitet. 
De nye sagsbehandlingsfrister viderefører i vid udstrækning de oprindelige frister. Sagsbehandlingsfristerne vil 
fortsat være længere på de sagsområder, hvor sagsgangene er særligt tidskrævende og/eller hvor der stilles 
særlige dokumentationskrav. 
  
Administrationen følger løbende op på, om sagsbehandlingsfristerne overholdes. En række sagsområder er også 
omfattet af den løbende revisionskontrol, og revisionen følger derfor op på, om de fastsatte sagsbehandlingsfrister 
overholdes. Endelig reagerer administrationen, når borgere henvender sig i konkrete sager, f.eks. med en klage.  
  
ØKONOMI 
Administrationen vurderer, at ændringerne i sagsbehandlingsfristerne ikke har direkte økonomisk betydning for 
Favrskov Kommune. 
  
INDDRAGELSE 
Administrationen foreslår, at sagsbehandlingsfristerne sendes i høring hos Ældrerådet og Handicaprådet.  
  
Favrskov Kommune skal offentliggøre sagsbehandlingsfrister indenfor på de enkelte sagsområder.  
  
Administrationen foreslår, at sagsbehandlingsfristerne offentliggøres på kommunens hjemmeside. Derudover 
orienterer administrationen i videst muligt omfang ansøgere om de konkrete frister i forbindelse med, at kommunen 
behandlinger ansøgninger på det sociale område. 
  
INDSTILLING 
Direktøren for Job og Økonomi indstiller til Byrådet: 
  
1. At godkende, at forslag til sagsbehandlingsfrister for sager indenfor det sociale område sendes i høring hos 
Ældrerådet og Handicaprådet. 
  
BESLUTNING 
  
Social- og Sundhedsudvalget, 2. december 2014: 
Fraværende: Ingen 
  
Indstilles godkendt. 
  
Arbejdsmarkedsudvalget, 3. december 2014: 
Fraværende: Sebastian Madsen 
  
Indstilles godkendt. 
  
Børne- og Skoleudvalget, 4. december 2014: 
Fraværende: Ingen 
  
Indstilles godkendt. 
  
Økonomiudvalget, 9. december 2014: 
Fraværende: Holger Gregersen 
  
Indstilles godkendt. 
  
Bilag 
  
  
  
  
Byråd, 16. december 2014: 
Fraværende: Ingen 
  
Godkendt. 
Oversigt over sagsbehandlingsfrister på det 
sociale område 
710-2014-207185 
